
UE recrutează specialiști în domeniul protecției datelor
Știre 

Autoritatea Europeană pentru Protecția Datelor (AEPD) caută specialiști cu expertiză și experiență profesională în domeniul protecției datelor în cadrul administrației publice. Informarea a fost comunicată Agenția Națională a Funcționarilor Publici, în vederea promovării, de către Oficiul European pentru Selecția Personalului (EPSO). 
AEPD este autoritatea independentă de supraveghere a UE, responsabilă de asigurarea respectării din partea instituțiilor și organelor Uniunii Europene a legislației în materie de protecție a datelor. Organizația are sediul la Bruxelles și își desfășoară activitatea în întreaga Europă și în lume. 

Condiții de aplicare: 
        - Studii universitare de lungă durată (cel puțin 3 ani) finalizate cu diplomă de licență în         domeniul dreptului sau relevantă pentru natura atribuțiilor. 
        - Experiență profesională de cel puțin 3 ani în domeniul juridic, din care cel puțin jumătate trebuie să fi fost dobândită în principal în domeniul elaborării sau al aplicării legislației privind protecția datelor în cadrul administrației publice. 
         - Cunoașterea la nivel „bine” a 2 limbi oficiale ale UE. A doua limbă oficială trebuie să fie engleza sau franceza. 
         - Deținerea cetățeniei UE. 

Persoanele interesate își pot depune candidaturile până la data de 11 septembrie 2018, ora 12.00 p.m., ora Bruxelles-ului. 

Pentru mai multe informații privind criteriile și procedurile de selecție, precum și modalitatea de depunere a candidaturii, vă invităm să vizitați site-ul data-protection.eu-careers.eu. 

Referință: EPSO/AD/360/18 

